Publication: Magyar Közlöny
Issue: MK-1998-2 (Year: 1998, Number: 2)
Era: 1990-2004
Section: A 27/1996. (X. 4.) FM rendelet melléklete az alábbiak
Paragraph Index: 90

b) Szakmai gyakorlati követelmények Tudja: — átvenni az alapanyagot, elvégezni az átvétellel kapcsolatos laboratóriumi vizsgálatokat, — a zsírtartalmat beállítani egyes termékek gyártástechnológiájában előírt módon, — elvégezni a homogénezést, beállítani, biztonságosan üzemeltetni a homogenizátort, valamint elvégezni a tisztítás, csírátlanítás műveleteit, — elvégezni a hőkezelést, beállítani, üzemeltetni a hőkezelő berendezéseket, elvégezni a hűtést, megoldani a tisztítást, csírátlanítást, — megoldani az ízesítő- és adalékanyagok bekeverését különböző módokon, — kiválasztani a megfelelő csomagolási módszert, csomagolóanyagot, — mintát venni a gyártásközi vizsgálatokhoz, és elvégezni azokat, — a gyártásközi vizsgálatok eredménye alapján a korrekciót elvégezni, 1998/2. szám — elvégezni a késztermék érzékszervi bírálatát, valamint a minőségellenőrzéssel kapcsolatos fizikai, kémiai és mikrobiológiai vizsgálatokat, — az eredmények alapján a készterméket értékelni, a hibákat felismerni, ok-okozati összefüggéseket feltárni, — beállítani és üzemeltetni a csomagológépeket, kiküszöbölni a csomagolási hibákat, valamint ellenőrizni az adagméret pontosságát, — a munkavédelmi, higiéniai és környezetvédelmi előírásokat betartani, alapfokú elsősegélynyújtási feladatokat ellátni.

Source: https://magyarkozlony.hu/hivatalos-lapok/3095830e5a2717b6fef4d87fd6b8f37ac033eb29/dokumentumok/cbdef739fc236a1e74e45c3e21c623f1622875f4/letoltes